বর্ষসেরা কোচ হওয়ার দৌড়ে তাঁর সঙ্গে ছিলেন অনিল কুম্বলে। কবাডির বলবন সিংহ, হকির হরেন্দ্র সিংহ এবং গলফের বিজয় দাভেচাও সেরা কোচের লড়াইয়ে ছিলেন। সবাইকে পিছনে ফেলে বর্ষসেরা কোচ হলেন দীপা কর্মকারের কোচ বিশ্বেশ্বর নন্দী। বিরাট কোহলি ফাউন্ডেশনের উদ্যোগে এই বছর থেকেই চালু হয়েছে ‘ইন্ডিয়ান স্পোর্টস অনার।’ ভারত অধিনায়কের  উদ্যোগে যে অনুষ্ঠানে সম্মান জানানো হয়েছে দেশের সফল ক্রীড়াবিদদের। তারাদের মেলা ছিল মুম্বইয়ের সেই অনুষ্ঠানে। দেশের বাণিজ্য নগরীতে ‘দ্রোণাচার্য’ বিশ্বেশ্বর নন্দীকে বর্ষসেরা কোচের স্বীকৃতি দেওয়া হল।